
ПОДАЦИ О ЧАСУ 
	Наставна тема
	Модерна 

	Наставна јединица
	Алекса Шантић: „Вече на шкољу“

	Тип часа
	Обрада 

	Циљ часа
	· Ученици се, на примеру анализе једне од најљепших и најзахтјевнијих  пјесама  Алексе Шантића - Вече на шкољу, упознају са строгим метричким и формалним захтјевима, које је српска модерна пред себе поставила.

	Образовни задаци
	· Упознавање ученика са стваралачком историјом пјесме;
· Уочавање социјалне тематике пјесме;
· Анализирање формалних одлика пјесме;
· Тумачење умјетнике улоге стилско-израјажних средстава пјесме;
· Уочавање кружне композиције пјесме;
· Тумачење идеја и порука пјесме.

	Функционални задаци
	· Снажење способности ученика да теоријска знања примјењују у конкретним анализама текстова;
· Подстицање ученика да уочавају битне елементе пјесничког израза и тумаче њихову умјетничку улогу;
· Усмјеравање ученика да своје закључке поткрјепљују примјерима из књижевног текста.

	Васпитни задаци
	· Истицање тешког положаја херцеговачког народа, који живи у оскудици, а за помоћ се може обратити једино Богу;
· Уживљавање у осјећања лирског субјекта, који преноси ову слику са острва;
· Уочавање да је људима, који живе са бројним недаћама неопходна утјеха.

	Кључни појмови
	Острво, вече, молитва, народ, оскудица

	Образовни стандарди
	

	Образовни исходи
	· Ученик је упознат са стваралачком историјом пјесме;
· Ученик уочава социјалну пјесме;
· Ученик анализира формалне одлике пјесме;
· Ученик тумачи улогу стилско-израјажних средстава пјесме;
· Ученик уочава кружну композицију пјесме и тумачи њену умјетничку улогу;
· Ученик тумачи идеје и поруке пјесме.
· Ученик је способан да теоријска знања примјењује у конкретним анализама текстова;
· Ученик уочава битне елементе пјесничког израза и тумачи њихову умјетничку улогу;
· Ученик своје закључке поткрјепљује примјерима из књижевног текста.
· Ученик уочава тежај положај херцеговачког народ, а који живи у оскудици, а за помоћ се може обратити једино Богу;
· Ученик се уживљава у осјећања лирског субјекта, који преноси ову слику са острва;
· Ученик уочава да је људима, који живе са бројним недаћама неопходна утјеха.

	Облици рада
	Фронтални; индивидуални

	Наставне методе
	Монолошко-дијалошка; рад на тексту; истраживачки задаци

	Наставна средства
	Табла; креда; Читанка

	Место извођења наставе
	Учионица

	Корелација
	

	Литература и додатни материјал за наставнике
	· Читанка – Српски језик и књижевност за трећи разред гимназија и средњих стручних школа, Завод за уџбенике и наставна средства, И.Сарајево.

	Литература и додатни материјал за ученике
	· 

	Напомене

	


ТОК ЧАСА 
	Уводни дио часа
(5-10 минута)


	· Упознавање ученика са стваралачком историјом пјесме. Вече на шкољу је по мишљењу већине критичара Шантићева најбоља пјесма. Пјесма је посвећена Иву Ћипику, и у свим пјесмама, које је посвећивао српским књижевницима, Шантић се трудио да се приближи било мотивски, расположењем, емоцијом или изразом књижевницима којима те стихове посвећује. Тако је Иву Ћипику, приморцу, посвећена ова пјесма која има мотив мора; она се приближава Ћипику и по социјалној тематици, која је доминатна у његовом приповиједању. 

	Главни дио часа
(25-30 минута)


	· Какав је утисак на вас оставила ова пјесма? Која је тема ова пјесме? Којој лирској врсти ова пјесма припада? 

· Говорићемо најпре о метричкој и ритмичкој структури пјесме.Одредите метар сваког појединачног стиха у једној строфи, као и да ли је ријеч о мушкој или женској рими. Уочавате ли неку правилност?  Какав је графички изглед строфа? Повежите ритам ове пјесме са ритмичким кретањем неке од појава у природи.

Структура строфе је сљедећа : петерац + двосложна рима која чини посебан стих; трећи стих је шестерац са мушком римом и графички је увучен за један слог. Та три стиха чине једну ритмичку цјелину и са истом таквом ритмичком цјелином, чине строфу.  – Познајући метрику строфа утврдите њене ритмичке цјелине. Ова пјесма има ритам тихог таласања мора: први стих – удар таласа о обалу, други стих – звуци који се чују приликом одбијања таласа о камене хриди, трећи стих – интервал између удара једног и другог таласа (Д. Живковић).
I строфа 

· Који су кључни мотиви прве строфе?. Који глас је доминатан у свом понављању у првом стиху пјесме? Како се зове фигура звучања која подразумијева понављање самогласника у једном или више стихова? У којим још стиховима уочавате асонанце? Понављање ког гласа уочавате у првом стиху друге ритмичке цјелине? Која је то фигура звучања?
Кључни су мотиви мора и заласка сунца. Асонанца је у звучној организиацији стиха (еуфонији) понављање истог вокала унутар реда, чиме се појачава звучна компонента, а с њом и експресивност пјесничког језика. Алитерација је фактор ритмичке организације стиха, у виду понављања истих сугласника или сугласничких група у низу ријечи. У којим још стиховима уочавате алитерације?
II строфа
· Наведи кључни мотив друге строфе. Мотив вечерње молитве доминира у другој и трећој строфи.  У првој строфи пјесник дјелује визуелним сензацијама. Како се у другој строфи пјесник остварује своје дјеловање? Пјесник на нас делује аудитивним утисцима – дочарава нам јецање звона, дрхтави звук који дрхће по кршу и уздахе убогог пука.

 III строфа

· У трећој строфи пјесник нам даје проширену слику народа у вечерњој молитви. Којом метафором пјесник означава народ који се моли? Поетски субјекат их означава као „костуре суре“. Зашто се пјесник опредељује за такву метафору? Пјесник тиме дочарава њихову  изгладнелост и тежак живот на херцеговачком кршу. Каква осјећања у вама буди слика убогог и јадног народа како се смјерно моли? Зашто нас таква слика потреса? Шта је контраст звуцима „уздаха туге“ и звоњави која као да јеца? Зашто поетски субјекат у овој слици истиче распетог Бога који ћути?

IV строфа 

· Каква је композиција (структура) ове пјесме? Прва строфа пјесма понавља се и на крају, затварајући пјесму у прстен. Како се назива таква композиција? Уочите кључну разлику између готово истих строфа? Која су све симболичка значења круга?  Каква је умјетничка улога прстенасте (кружне) композиције? 



	Завршни дио часа
(3-5 минута)


	· За домаћи задатак ученици се упућују да прочитају додатну литературу о пјесми „Вече на шкољу“ Алексе Шантића– текст Драгише Живковића, који се налази у Читанци.



ИЗГЛЕД ТАБЛЕ 
	„Вече на шкољу“
Алекса Шантић

посвећена Иву Ћипику – социјална тематика

асонанца, алитерација

графички изглед строфа и метрика стихова – ритмичко кретање таласа

мотиви – залазак Сунца, вечерња молитва, народ који се моли

аудитивни утисци – јецаји, дрхтање, уздаси


